Title: ประกาศการท่าเรือแห่งประเทศไทย เรื่อง การนำสินค้าที่ศุลกากรตรวจปล่อยแล้วออกจากโรงพักสินค้าหรือคลังสินค้า

ประกาศการท่าเรือแห่งประเทศไทย
เรื่อง การนำสินค้าที่ศุลกากรตรวจปล่อยแล้วออกจากโรงพักสินค้า
หรือคลังสินค้า[๑]

เพื่อให้การดำเนินการนำสินค้าที่ศุลกากรตรวจปล่อยแล้วออกจากโรงพักสินค้า
หรือคลังสินค้าเป็นไปตามคำสั่งทั่วไปกรมศุลกากร ที่ ๒๒/๒๕๔๗ ลงวันที่ ๒๖ เมษายน ๒๕๔๗
บทที่ ๑๓การตรวจปล่อยของขาเข้าออกไปจากอารักขาของศุลกากร และตามข้อบังคับกรมศุลกากร
ว่าด้วยทำเนียบท่าเรือ โรงพักสินค้าและที่มั่นคงที่ได้รับอนุมัติ ลงวันที่ ๒๓ กรกฎาคม
๒๕๔๗

การท่าเรือแห่งประเทศไทยจึงให้เจ้าของสินค้าหรือตัวแทนเจ้าของสินค้าขนสินค้าที่ศุลกากรตรวจปล่อยแล้วออกจากโรงพักสินค้าหรือคลังสินค้าไปทั้งหมด
จะนำกลับเข้าเก็บไว้ในโรงพักสินค้าหรือคลังสินค้าอีกไม่ได้ เว้นแต่กรณีที่มีความจำเป็นไม่อาจขนสินค้าไปได้ทั้งหมด
ให้แจ้งเหตุผลความจำเป็นกับหัวหน้าแผนกโรงพักสินค้าหรือคลังสินค้าที่ติดต่อทำพิธีการทราบ
เพื่อแจ้งขออนุญาตต่อเจ้าหน้าที่ศุลกากรต่อไป

จึงประกาศให้ทราบทั่วกัน

ประกาศ ณ
วันที่ ๖ พฤษภาคม พ.ศ. ๒๕๔๘
ยงยศ  ปาละนิติเสนา
กรรมการการท่าเรือฯ
รักษาการในตำแหน่ง
ผู้อำนวยการการท่าเรือแห่งประเทศไทย

ชัชสรัญ/ผู้จัดทำ
๒๒
สิงหาคม ๒๕๔๘

ปิยะธิดา/ปรับปรุง
๒ พฤศจิกายน
๒๕๖๐

[๑] ราชกิจจานุเบกษา
เล่ม ๑๒๒/ตอนที่ ๖๔ ง/หน้า ๑๒๑/๑๑ สิงหาคม ๒๕๖๐